На основу чл. 16. cт. 4. и 24. cт. 2, а у вези с чланом 20. Покрајинске скупштинске одлуке о покрајинској управи („Службени лист АПВ”, број 37/14, 54/14 – др. пропис и 37/16), покрајински секретар за образовање, прописе, управу и националне мањине ‒ националне заједнице доноси

**УПУТСТВО О ИЗМЕНИ И ДОПУНИ**

**УПУТСТВА О НАЧИНУ РАДА ОДЕЉЕЊА ЗА ПРЕВОДИЛАЧКЕ ПОСЛОВЕ У ПОКРАЈИНСКОМ СЕКРЕТАРИЈАТУ ЗА ОБРАЗОВАЊЕ, ПРОПИСЕ, УПРАВУ И НАЦИОНАЛНЕ МАЊИНЕ – НАЦИОНАЛНЕ ЗАЈЕДНИЦЕ**

Члан 1.

У Упутству о начину рада Одељења за преводилачке послове у Покрајинском секретаријату за образовање, прописе, управу и националне мањине – националне заједнице („Службени лист АПВ“, бр. 41/15), тачка 2. мења се и гласи:

„Преводе се прописи и други документи, акта која се објављују у „Службеном листу Аутономне покрајине Војводине”, публикације за потребе Покрајинске владе и Скупштине Аутономне покрајине Војводине (у даљем тексту: Скупштина АПВ), те за покрајинске органе, као и други материјали.“

Члан 2.

После тачке 8. додаје се нова тачка 9, која гласи:

„9. Преводилачке групе за језике националних мањина – националних заједница приоритетно писмено преводе актуелне бројеве „Службеног листа Аутономне покрајине Војводине” са српског језика на мађарски, словачки, румунски, русински и хрватски језик.“

Досадашње тач. 9, 10, 11, 12. и 13. постају тач. 10, 11, 12, 13. и 14.“

Члан 3.

Ово упутство ступа на снагу даном објављивања „Службеном листу Аутономне покрајине Војводине” .

Број: 128-021-131/2016/2016-06

14.11.2016. године Покрајински секретар

Nyilas Mihály

(Михаљ Њилаш)